Nagu öeldud, hakkab Eesti õhuruumi valvama kolm selle klassi radarit. Üks neist juba töötab. Asukoht Kellavere mäel on kõrge ja radari nägemispiirkond selle tõttu hea. Muhu positsioonil peaks radar tööle saama 2012. aastal, positsiooni ettevalmistamise tööd on pea algamas. Kuna Muhu on suhteliselt madal, hakkab radar paiknema 25meetrise torni tipus kupli all - sinna viib radari lift. Vajadusel toob lift radari alla otse kandurautole ja radar võib teise töökohta liikuda. Asukohavalikul oli sõjaliste kaalutluste kõrval määrav ka vajadus kontrollida tsiviillennuliiklust saarte piirkonnas.